《次韵苏庭藻见寄庭藻所居号竹堂》
宋代·周孚

匆匆别后已经年，堂下新篁又长鞭。何日来成渼陂集，只今空寄陕郊篇。

封丘正自妨吾乐，畏垒谁能识子贤。俱坐先秦古书累，吾侪流落本非天。

作者简介：（1135—1177）济南人，寓居丹徒，字信道，号蠹斋。孝宗乾道二年进士。淳熙初，官至真州教授。工诗，文章不事雕绘。有《蠹斋铅刀编》。